Joventut presenta el cartell de la quarta edició del Splash Sagunt Comic Festival
30 de desembre 2016

![Imagen 1](/media/vt1ffnfn/35-splash-cartell_cuerpo.jpg)

El _Splash Sagunt Còmic Festival_ ja té cartell i data de celebració per a la quarta edició. El 10, 11 i 12 de febrer tindrà lloc este certamen que es consolida un any més i en el qual este gènere literari serà el protagonista absolut.

Fidels a la tradició que els cartells del festival estiguen il·lustrats per autores, en esta nova edició ha sigut la dibuixant barcelonina, Susanna Martín, la responsable d'il·lustrar i donar-li color a la proposta de 2017. Autora prestigiosa, compromesa i viatgera,  Martín ha il·lustrat mitjans com _Diagonal_, _Pikara_ _Magazine_, _Balanzín_, _Capçalera_, _Tretzevents_, _La_ _Madeixa_, _Tentacles_¸ _Página 12_ o _El País_, a més de fanzines i diversos projectes conjunts.

Traduïda a sis idiomes, _Alicia en un mundo real_ (Norma Editorial, 2010) va ser la seua primera novel·la gràfica, amb guió d'Isabel Franc, amb la qual va obtenir un ampli reconeixement. Va ser en 2011 quan va dibuixar la seua sèrie infantil _La Martina, la por i el gat Faluga_ per a la revista catalana _Tretzevents_, a més de col·laborar en l'obra col·lectiva _Yes we camp! Trazos para una (r)evolución_ (Dibbuks). Martín és autora de la col·lecció de còmic infantil _Em dic..._ (Publicacions de l'Abadia de Montserrat) a més de publicar en el periòdic argentí _Página 12_ la tira mensual _No somos hermanas!_ conjuntament amb Flavia Company. Des de 2014 coordina per a _Norma Editorial_ l'antologia de còmics _Enjambre_ i va repetir amb Isabel Franc en la novel·la gràfica _Sansamba_.

Martín, que a més participarà en el festival, forma part del Col·lectiu d'Autores de Còmic i va ser una de les coordinadores de la plataforma _Wombastic_, resposta gràfica a l'avantprojecte de reforma del llei de l'avortament i va conduir l'espai radiofònic _QdeCOMIC_ en l'emissora _InOut Radio_ durant 2014-2015.

El festival de còmic Splash Sagunt torna enguany després de l'èxit de la passada edició que va concloure amb xifra rècord de 2.000 assistents, més de trenta autors dels més importants del panorama nacional i un homenatge al gran historietista Carlos Giménez. Un any més, la regidoria de Joventut torna a organitzar este festival que consolida el seu protagonisme entre els festivals del gènere a Espanya.  
 ![](/media/w1kau3t5/35-splash-susanna-martin_cuerpo.jpg)  
  

*   [](http://www.facebook.com/sharer.php?u=https://aytosagunto.es/va/actualitat/joventut-presenta-el-cartell-de-la-quarta-edicio-del-splash-sagunt-comic-festival/ "Facebook")
*   [](http://twitter.com/share?url=https://aytosagunto.es/va/actualitat/joventut-presenta-el-cartell-de-la-quarta-edicio-del-splash-sagunt-comic-festival/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-presenta-el-cartell-de-la-quarta-edicio-del-splash-sagunt-comic-festival/ "Linked In")
*   [](mailto:?body=https://aytosagunto.es/va/actualitat/joventut-presenta-el-cartell-de-la-quarta-edicio-del-splash-sagunt-comic-festival/)